open-index/open-wikipedia-markdown huggingface dataset:
Aiva Insulander

**Aiva Insulander** (født 1971 i Göteborg i Sverige) er en svensk folkemusiker. I tillegg til å synge og kvede behersker hun også lokk. Hun spiller også trekkspill. Hun skriver også egne tekster og komponerer musikk.

Hun har utdannelse i folkemusikk fra både Sverige og Norge, og teaterutdannelse fra Göteborg.

På begynnelsen av 2000-tallet var hun blant annet medlem av det nordiske vokalensemblet Kvedar, sammen med blant annet Halvor Håkanes, Eli Storbecken og Agnes Buen Garnås.

Senere ble hun medlem av det svenske musikkollektivet GNISTA, som for øvrig bestod av Hans Insulander, Malin Westling, Linnéa Bruno, Karolina Westling Nordbotten, Clara Hållén, Jerk Elmén, Stina Larsson, Stefan Karlsson, Chanette Borbjerg og Martin Krantz. I 2008 turnerte hun og resten av GNISTA med den musikalske forestillingen *Själen i foten*.

## Referanser
Folkerepublikk

**Folkerepublikk** er en tittel som har blitt benyttet av mange sosialistiske republikker for å beskrive deres styresett.

Begrepet «folkerepublikk» ble brukt populistisk. Motivasjonen for å bruke dette begrepet lå i påstanden om at myndighetene styrte i tråd med interessen til majoriteten av befolkningen, og derfor er «folkets republikk». Kritikere av disse systemene har derimot ment at navnet «folkerepublikk» kun ble brukt som propaganda. 

Disse landene regner seg i dag som folkerepublikker:
* Algerie (*Den demokratiske folkerepublikken Algerie*) (siden 1963)
* Bangladesh (*Folkerepublikken Bangladesh*) (siden 1971)
* Kina (*Folkerepublikken Kina*) (siden 1949)
* Laos (*Den demokratiske folkerepublikken Lao*) (siden 1975)
* Nord-Korea (*Den demokratiske folkerepublikken Korea*) (siden 1948)

Følgende ikke-anerkjente utbryterstater (folkerettslig del av Ukraina) kaller seg også folkerepublikker:
* Folkerepublikken Donetsk (siden 2014)
* Folkerepublikken Lugansk (siden 2014)

Blant andre historiske eksempler finnes:
* Albania (*[[Den sosialistiske folkerepublikken Albania]]*) (1949&ndash;1992)
* Angola (*[[Folkerepublikken Angola]]*) (1975&ndash;1992)
* Benin (*[[Folkerepublikken Benin]]*) (1975&ndash;1990)
* Bulgaria (*[[Folkerepublikken Bulgaria]]*) (1946&ndash;1990)
* Etiopia (*[[Den demokratiske folkerepublikken Etiopia]]*) (1974&ndash;1991)
* Guinea (*[[Den revolusjonære folkerepublikken Guinea]]*) (1958&ndash;1984)
* Sør-Jemen (*[[Sør-Jemen|Den demokratiske folkerepublikken Jemen]]*) (1967&ndash;1990)
* Jugoslavia (*[[Den sosialistiske føderale republikken Jugoslavia|Den føderale folkerepublikken Jugoslavia]]*) (1946&ndash;1963)
* Kambodsja (*[[Folkerepublikken Kampuchea]]*) (1979&ndash;1989)
* Libya (*[[Jamahiriya|Den store sosialistiske folkerepublikken Libya]]*) (1977&ndash;2011)
* Mongolia (*[[Folkerepublikken Mongolia]]*) (1924&ndash;1990)
* Mosambik (*[[Folkerepublikken Mosambik]]*) (1975&ndash;1990)
* Polen (*[[Folkerepublikken Polen]]*) (1952&ndash;1990)
* Romania (*[[Den sosialistiske republikken Romania|Folkerepublikken Romania]]*) (1947&ndash;1965)
* Tuva (*[[Tannu Tuva|Folkerepublikken Tuva]]*) (1921-1944)
* Ungarn (*[[Folkerepublikken Ungarn]]*) (1949&ndash;1989)
* Zanzibar (*[[Folkerepublikken Zanzibar]]*) (1964)
Arnardo

**Arne Otto Lorang Andersen**, mest kjent under kunstnernavnet **Arnardo** eller **Arne Arnardo**, (født 19. oktober 1912 i Sarpsborg, død 4. mai 1995 i Oslo) var en norsk tryllekunstner, artist og sirkusdirektør for sitt eget sirkus, Cirkus Arnardo. 

Arnardo begynte som trapesartist og annet, men ble landskjent da han i 1949 opprettet Norges femtende omreisende sirkus, Cirkus Arnardo. Der opptrådte han som sirkusdirektør, tryllekunstner, hypnotisør med mer. Arnardo døde under en forestilling på Tøyen i Oslo i 1995. Den ble kun avbrutt av at melodien «The Show Must Go On» ble spilt, før forestillingen, etter Arnardos eget ønske, fortsatte. Arnardo ble hedret med blant annet Kongens fortjenstmedalje i gull. Cirkus Arnardo ble overtatt av sønnen Arild O. Arnardo etter Arnardons død og drives per 2023 av barnebarnet Are Arnardo. 

Arnardo utga selvbiografien *Sirkusliv* i 1962. I 1954 spilte han sirkusdirektør i den norske spillefilmen *Cirkus Fandango*.  I 1966 ønsket han å føre en av sine elefanter som vitne i en erstatningssak mot en tidligere ansatt, men elefanten Jumbo på 2900 kilo slapp ikke inn i Oslo tinghus.

## Slektstre

* Einar Andersen (1888&ndash;1967), tømmerfløter,  g.m. Elna (1895&ndash;1920) 
** **Arne Otto Lorang Andersen** (1912&ndash;1995), sirkusdirektør, g.m. 1) Gerd Gløgaard (1915–1970); 2) med Eva Sørensen f. Steene
*** Arild Otto Arnardo (1942&ndash;2020), sirkusdirektør, g.m. Bjørg Helene
**** Are Otto Arnardo (f. 1971), sirkusdirektør, g.m. Paola
***** Arne Otto Luigi
***** Shannon

## Referanser


## Eksterne lenker
* 
*  Cirkus Arnardos hjemmesider
*  Søkbar digitalkopi av Finn Jor og Jørn-Kr. Jørgensen: ''I livets manesje – et møte med Arnardo og hans cirkus – i går, i dag og i morgen'' (utgitt av Grøndahl Dreyer 1998)
The Wicker Man

:*Denne artikkelen handler om filmen fra 1973, for nyinnspillingen fra 2006, se [[The Wicker Man (2006)]].*

***Narrenes konge*** (org. *The Wicker Man*) er en britisk kultfilm fra 1973 med elementer av thriller, skrekk og musikal. Den er regissert av Robin Hardy og skrevet av Anthony Shaffer. Rollene spilles av Edward Woodward, Christopher Lee, Diane Cilento, Ingrid Pitt og Britt Ekland. Paul Giovanni komponerte lydsporet for *The Wicker Man*, et verk som har hatt stor innflytelse på neofolk- og psych folk-artister.

Bladet Total Film utnevnte *Narrenes konge* i 2004 til den sjette beste britiske filmen noensinne.

Brightlight Pictures har produsert en nyinnspilling av filmen satt i Maine. Denne spilles av Nicolas Cage og Ellen Burstyn. Robin Hardy har uttrykt bekymring over nyinnspillingen.

## Handling
*Narrenes konge* handler om Politimannen Sgt. Howie (Edward Woodward) som kommer til en øy utenfor Skottland for å etterforske  ungjenta May Morrisons forsvinning. Til hans fortvilelse gir lokalbefolkningen inntrykk av å aldri ha hørt om jenta, men når Sgt. Howie begynner å grave dypere oppdagere han at lokalbefolkningen med vilje jobber imot ham og at de bindes sammen av en litt spesiell overbevisning.

## Skuespillere
* Edward Woodward som Neil Howie
* Christopher Lee som Lord Summerisle
* Britt Ekland som Willow MacGregor
* Annie Ross som Willow MacGregor (stemme)
* Rachel Verney som Willow MacGregor (sang-stemme)
* Diane Cilento som Miss Rose
* Ingrid Pitt som bibliotek-ansatt.
* Lindsay Kemp som Alder MacGregor.
* Russell Waters som Harbour Master
* Aubrey Morris som en gammel gartner og grav-røver
* Irene Sunter som May Morrison
* Jennifer Martin som Myrtle Morrison
* Donald Eccles som T.H. Lennox

## Referanser


## Eksterne lenker
*
Hematitt

**Hematitt** er et mineral av typen jernoksid med formel Fe2O3, som er kjent som det viktigste råstoff for fremstillingen av jern. Hematitt ble ofte kalt **naturlig [[jernmalm]]** da dets store jerngehalt (rundt 65&nbsp;%) kunne brukes uforedlet.  Det kalles også **jernglans** eller **jernglimmer**.

Hematitt dannes ofte i nærheten av stillestående vann eller geysirer, men kan også komme fra vulkansk aktivitet. Gråfarget hematitt som knuses. gir et rødlig pulver. 
Fargen kan være rødlig, derav tilnavnet **blodsten** eller **rødjernsten**, og anvendes ofte som pigment.  Det har vært brukt til farging (rød oker) av malerier og tekstiler.  I eldre tider kunne greske soldater bruke blodstener som amulett for å stoppe blødning.  Forskning har senere påvist mineralets evne i pulverisert form til å bidra til koagulering.

Navnet **Speculitt** ble på romersk tid brukt på sølvskinnende polert hematitt, som da ville være et speilbilde av sjelen.  Ved å ha sett seg selv i en sammenheng, ville man lettere kunne orientere seg og finne «sin plass på jorden».

Den røde fargen på Mars skyldes store forekomster av finkornet hematitt (først oppdaget i *Terra Meridiani*), og er en viktig basis i teorier om at planeten kan ha hatt det livsnødvendige vannet.

Utvinning av hematitt har foregått bl.a. i Kiruna, Sydvaranger, Oppdal, Ulefoss og Dunderlandsdalen.

Ved sliping av sorte hematitt-krystaller frembringes «svart diamant».  
Avrundet sliping gir populære rimeligere smykker.

## Fotnoter
Cadence Jazz Records

**Cadence Jazz Records** (etablert 1980 i Redwood, New York) (CJR) er et amerikansk plateselskap.  Det ble etablert av tidsskriftet Cadence Magazine for å gi ut ikke-kommersiell musikk i genren jazz.  Av de første utgivelsene kan nevnes
Chet Baker med Per Husby Trio, *The Improviser* på CJR 1019.
De norske Thorgeir Stubø og Frode Gjerstad utga flere plater på CJR.

## Eksterne lenker
* cadencebuilding.com
Trust Me Records

**Trust Me Records** er et norsk plateselskap som drives av journalisten Marit Karlsen. Den første utgivelsen kom i oktober 2000, og var debutalbumet til Laptop. Selskapet har gitt ut album av blant annet The Mormones, Safariari, Adjágas, Whopper, Botnljeda, Rockettothesky, Sleepyard, Monomen og Beezewax.

## Eksterne lenker
*
Orangutangåpningen

**Sokolsky-åpningen**, også kalt orangutang eller polsk åpning, er en uvanlig sjakkåpning med 1. b4. Ifølge ChessBase er åpningen nummer ni (av de tjue mulige førstetrekk fra hvit) på listen over mest populære åpninger på mesternivå. Den betraktes som en irregulær åpning, og er klassifisert under kode A00 i the Encyclopaedia of Chess Openings.

Orangutang-åpningen skiller seg fra Larsens åpning ved at b-bonden går til b4 i stedet for til b3.

Åpningen er aldri blitt populær på toppnivå, selv om flere prominente spillere har brukt den (for eksempel Richard Réti mot Abraham Speijer i Scheveningen 1923 og Boris Spasskij mot Vasily Smyslov i Moskva-Leningrad – partiet i 1960). Den kanskje mest berømte bruk av dette åpningsspillet skjedde i partiet Tartakower-Maroczy i New York 1924. Det er fra dette partiet navnet "orangutang-åpningen" kommer. Tartakower hadde vært i dyrehagen og bestemte seg for å dedisere sitt neste parti til en orangutang han hadde sett der. Den sovjetiske Alexei Pavlovich Sokolsky (1908–1969) skrev en monografi om denne åpningen i 1963, Debyut 1 b2-b4. 

## Svarts mulige svar

Åpningen er hovedsakelig basert på taktikk på dronningfløyen eller f6 og f7-feltene. Svart kan svare på mange måter. Kanskje det mest prinsipielle er å gjøre krav på sentrum (som hvits førstetrekk ignorerer) med 

*1... d5, 
*1... e5 eller 
*1... f5 

selv om mindre ambisiøse trekk som 

*1... Sf6,
*1... c6 (forbereder ... Db6) og 
*1... e6 

også er brukbart. 

Sjeldnere forsøk er blitt gjort med 

*1... a5 eller 
*1... c5. 
*1... e6 følges vanligvis av  ... d5, ... Sf6 og et eventuelt ... c5. 

Etter 1. b4 e5 er det normalt for hvit å ignorere angrepet på b-bonden og spille 2. Lb2 (se diagram), når 

*2... d6, 
*2... f6 og 
*2... Lxb4 

alle er spillbare. 

Etter 1... a5 vil hvit oftest spille 2. b5 og utnytte svekkelsen av svarts dronningfløy. 1... c5 er mye skarpere og mer aggressivt og er normalt brukt for å avverge teori. Etter erobringen vil svart vanligvis sette press på c5 og prøve å utvikle et angrep mot hvits svake struktur på dronningfløyen.

## Åpningsfelle

Sokolsky-åpningen inneholder en felle for svart. Etter
*1 b4 e6
*2 Lb2 Lxb4

kommer Lxg7, og hvit vinner svarts tårn.

*1. b4 variations and games by Marek Trokenheim (Marek's 1.b4 Encyclopaedia)
Nancy Pelosi

**Nancy Patricia Pelosi** (født **D'Alesandro**; 1940) er en amerikansk politiker for Det demokratiske parti. Hun har vært medlem av Representantenes hus siden 1987. I perioden 2023–2025 representerer hun Californias ellevte distrikt, som omfatter det meste av San Francisco. Hun har også representert femte, åttende og tolvte distrikt.

Før valget i 2006 var Pelosi leder for demokratenes gruppe i Representantenes hus, og hun ble valgt til USAs første kvinnelige speaker i Representantenes hus 4. januar 2007. Ved mellomvalget i 2010 mistet Demokratene sitt flertall, og Pelosi ble igjen minoritetsleder for Demokratene. Den 3. januar 2019 ble hun på nytt valgt til Representanthusets speaker, og hun ble gjenvalgt i 2021. Ved valget i november 2022 mistet demokratene sitt flertall i Representantenes hus, og hennes speakerperiode utløp derfor 3. januar 2023. Hun ba også om avløsning som leder av demokratenes gruppe, og Hakeem Jeffries ble valgt til hennes etterfølger fra 3. januar 2023.

Pelosi kunngjorde 24. september 2019 at Representantenes hus kom til å innlede en formell riksrettssak mot den sittende presidenten, Donald Trump, for påståtte brudd på embedseden og forsøk på å forlede en fremmed nasjon for å sverte en politisk motstander, presidentkandidat Joe Biden. Trump ble senere frifunnet i riksrettssaken.

Pelosi annonserte den 6. nov 2025 at hun ikke ville stille til gjenvalg og trekke seg fra Kongressen i 2027 etter å ha tjenestegjort i 40 år.

## Referanser


## Eksterne lenker
* 
* 
* 
*
Fimbulwinter

**Fimbulwinter** var et norsk black metal-band. Bandet ble startet i 1990 av Morten «Necronos» Lunde og Per Morten «Orbweaver» Bergseth. Shagrath som senere ble vokalist i Dimmu Borgir og Skoll ble med i bandet i 1991 ca..Skoll er i dag mest kjent som bassisten i Arcturus. 

Navnet «Fimbulwinter» har sitt opphav fra norrøn mytologi der begrepet Fimbulvinter er de tre år lange vinterne før ragnarok.

## Medlemmer
### Siste kjente oppstilling
* Hugh Steven James «Skoll» Mingay &ndash; Bass
* Stian «Shagrath» Thoresen &ndash; Sologitar
* Morten «Necronos» Lunde &ndash; Vokal og rytmegitar

### Tidligere medlemmer
* Per Morten «Orbweaver» Bergseth &ndash; trommer

## Utgivelser

## Kilder
*

## Eksterne lenker
*
431 f.Kr.

## Begivenheter
*Peloponneskrigen starter. Theben beleirer Plataia. Athen beleirer Potidaia med hjelp fra Perdikkas II av Makedonia.

## Dødsfall
*
Beezewax

**Beezewax** er et norsk band fra Øreåsen i Moss som spiller indiepop.

Bandets historie er preget av ekstensiv turnévirksomhet med hovedtyngde utenfor Norge. Bandet ble startet av Kenneth Ishak (vokal, gitar), Anders Isaksen (gitar, vokal), Jan Erik Hoel (bass, vokal) og Stian Olsen (trommer) i 1995.

I dag består bandet av Kenneth Ishak (vokal, gitar), Thomas Garder Olsen (gitar), Jan Erik Hoel (bass, vokal), Mattias Krohn-Nielsen og Chris Goveia Jacobs (trommer).

Det har vært noe utskiftninger i besetningen. Andre medlemmer i bandet til forskjellige tider har inkludert:

* Christian Spro – gitar
* Fridtjof August Lindeman – bass
* Øistein Markus Holm – gitar, tangenter
* Karl-Joakim Wisløff – bass
* Leifson Persbraaten – gitar

Vokalist og gitarist Kenneth Ishak har gitt ut fire soloalbum og er også aktiv i bandet Heyerdahl som albumdebuterte januar 2013 med albumet Øen.

## Diskografi
**[[A Dozen Summits]]* (1997, LaNuGo)
**[[South of Boredom]]* (1999, Popkid)
**Beezewax/Stapleton* split mini-CD (2001, Biscay Records)
**Beezewax vs. Red Bank* split CD (2001, Complicity Records)
**[[Burning Up In Style 7"]]* (2002, Super Duper Hero's Rec)
**[[Oh Tahoe]]* (2002, Trust Me Records)
**[[Who to Salute]]* (2005, Warner Music Norway)(2006, Thistime Records (JP), Popboomerang (Aus),  Reveal Records (UK))
**[[Music to the Art of the Late Olivia Mordecai]]* (2006, Division Records)
**Tomorrow* (2014, Sellout! Music)
**Out of the window EP* (2016, Sellout! Music)
**Peace Jazz* (2019, Sellout! Music)
## Referanser


## Eksterne lenker
* 
*
Bilusfluer

**Bilusfluer** (Braulidae) er en liten familie av fluer som lever hele sitt liv i bikuber. De er helt vingeløse og de voksne insektene ligner i det hele tatt lite på fluer, men larvene er mer typiske fluelarver.

## Utseende
Små (1,2 – 3,3&nbsp;mm), mørke, vingeløse insekter som ikke har noen overflatisk likhet med andre fluer. Kroppen er ganske tett hårete, bred og noe flattrykt. Hodet er ganske bredt, fasettøyne mangler og antennene, som sitter helt ute på siden av hodet, er senket inn i dype groper slik at bare antennebørsten (*arista*) stikker ut. Munndelene er korte og kraftige. Brystet (thorax) er meget kort og bredt, helt uten vinger og svingkøller (*halterer*). Av utseende skiller bryst-segmentene seg lite fra bakkroppen. Beina er korte og meget kraftige, fotleddene (*tarser*) er brede og flate. Klørne er omdannet til brede kammer med mange tenner. Bakkroppen er stor, bred og noe flattrykt, med kraftige børster på sidene av ryggleddene (*tergitter*). De ytre kjønnsorganene er ikke påfallende store. Larvene er korte og tykke, pølseformede, noe tilspisset i hodeenden, avrundet bak. De fire første og det bakerste leddet har kjegleformede vorter (sanseorganer), som er ordnet i en tverr-rad på bryst-segmentene (nummer to, tre og fire). Åndehullene (*spirakler*) er små og sitter på det bakerste segmentet.

## Levevis
Bielusfluene lever hele sitt liv i bolene eller kubene til bier som danner permanente kolonier. De er ikke direkte snyltere på biene, men lever av matrester, avkastede puppehylstere og lignende. Dette kalles kommensalisme ("samboerskap"). De voksne fluene henger fast på biene, og særlig bidronningen, og stjeler mat bokstavelig talt rett ut av munnen på bien. Slik kan de gjøre noe skade i bikubene, men de gjør sjelden noen alvorlig skade på sterke bifolk, i motsetning til *Varroa*-midden som også lever på biene.

Larvene gnager på vokskakene og spiser voks og pollen som henger fast i denne, og kan med dette gjøre litt skade.

## Systematisk inndeling
Det er usikkert om alle artene av *Braula* er holdbare.

* ordenen tovinger, **Diptera**
** underordenen høyere fluer, **Cyclorrhapha**
*** gruppen **Schizophora (Acalyptrata)**
**** overfamilien **Carnoidea**
***** familien **bilusfluer, Braulidae**
****** slekten ***Braula*** Nitzsch, 1818  – fem eller muligens færre arter, overalt der det drives birøkt
******* ***Braula coeca*** Nitzsch, 1818  – den eneste arten som er funnet i Norge, og den eneste som er regnet som et betydelig skadedyr
******* ***Braula orientalis*** Örösi Pál, 1963
******* ***Braula schmitzi*** Örösi Pál, 1939
******* ***Braula hansruttneri*** Hüttinger, 1980
****** slekten ***Megabraula*** Grimaldi & Underwood, 1986  – to arter fra Nepal
******* ***Megabraula antecessor*** Grimaldi & Underwood, 1986
******* ***Megabraula onerosa*** Grimaldi & Underwood, 1986

## Referanser




## Kilder
* Papp, L. 1998. Family Braulidae. I: Papp, L. og Darvas, B. (red.): Contributions to a Manual of Palaearctic Diptera. 3: 325-330. Science Herald, Budapest.

## Eksterne lenker
* 
* Fauna europaea – utbredelsesdatabase over europeiske dyr
Sverre Gjørvad

:*Se også skogbrukslæreren [[Sverre Gjørwad]]

*'Sverre Gjørvad*' (født 1966) er en norsk jazzmusiker ([[slagverk]]), dirigent og komponist, kjent fra flere innspillinger.

Han er utdannet ved [[Jazzlinja (NTNU)]], og spilte der i [[Bodega Band]], samt [[Storytellers]] (med [[Nils-Olav Johansen]] gitar og [[Svein Folkvord]] bass), som ga ut *Enjoy Storytellers!* ([[Curling Legs]], 1994). 
Som distriktsmusiker i Nord-Trøndelag var han en ofte brukt instruktør, samtidig som han komponerte bestillingsverket *Jazz Pathetique* til [[SoddJazz]] 1999; en festival han forøvrig var med å etablere.

I [[Dingobats]] spilte han med [[Eirik Hegdal]] sax, [[Njål Ølnes]] sax, [[Thomas T. Dahl]] gitar og [[Mats Eilertsen]] bass.
Hans eget debutalbum kom i 2001. Ellers har han bl.a. bidratt på [[Richard Badendyck]] (*That's All*, 2004).

Han utviklet sin egen kvartett med [[Rob Waring]] vibrafon, [[Bjørn Klakegg]] gitar og  [[Mats Eilertsen]] bass.

I 2006 flyttet Gjørvad til [[Hammerfest]] hvor han nå jobber som produsent for [[Arktisk Kultursenter]].

== Utgivelser ==
* 2001: *Denne lille pytten er et hav* ([[Curling Legs]]). Tekster fra [[Jan Kjærstad]]s (*Forføren* og *Speil*) og [[Peter Handke]]s romaner, og medvirkende bl.a.  [[Mats Eilertsen]] bass, [[Ståle Storløkken]] tangent, [[Øyvind Brekke]] trombone og [[Live Maria Roggen]] vokal.
* 2011: *Patience for the Little Things* (Reflect Records), med [[Siri Gjære]], [[Ståle Storløkken]], Mark Fransman, Brydon Bolton, Gorm Helfjord, og Melanie Scholtz.
* 2019: *Voi River* (Losen Records), med Herborg Rundberg, Kristian Olstad og Dag Okstad.
* 2020: *Elegy of Skies* (Losen Records), med Herborg Rundberg, Kristian Olstad, Dag Okstad og Joakim Milder.
* 2021: *Time to Illuminate Earth* (Losen Records), med Herborg Rundberg, Kristian Olstad, Dag Okstad og Embrik Snerte.
* 2022: *Here Comes the Sun* (Losen Records), med Herborg Rundberg, Kristian Olstad, Dag Okstad og Eirik Hegdal.
* 2024: *Six Pieces for Cinema'' (Tyven Records), med Dag Okstad, Herborg Rundberg, Kristian Olstad.

## Referanser


## Eksterne lenker
* 
*
Trigonal

**Trigonal** er ett av de syv krystallsystem brukt innen krystallografi, der alle tre akser har lik lengde (*a*), men ulik innebyrdes vinkel (alfa, beta og gamma) mellom 90° og 120°.  Av enkelte klassifiseres det trigonale under det heksagonale krystallsystem.  Et **romboedrisk**  krystall er trigonalt og ulik vinkel mellom alle aksene.
Svenska Akademiens ordbok

***Svenska Akademiens ordbok***, forkortet **SAOB**, er et oppslagsverk over det svenske språket som blir utgitt av Svenska Akademien. SAOB kan sammenliknes med *[[Det Norske Akademis ordbok]]*, *[[Ordbog over det danske sprog]]* og *[[Norsk Ordbok]]*, men er langt større enn disse ordboksverkene. Det er det største oppslagsverket som har blitt gitt ut i Norden. SAOB er gratis tilgjengelig via internett siden 1997.

I 1786 bestemte Svenska Akademien seg for å utgi en ordbok. Med visse avbrudd har arbeidet pågått siden da. I oktober 2021 hadde akademiet kommet til ordet «åvägabringa».

SAOB er ikke det samme som  *SAOL*, Svenska Akademiens Ordlista, som er en normativ rettskrivningsordliste for svensk.

I 2025 ble Svenska Akademiens ordbok tatt opp i Sveriges kulturkanon i kategorien «Offentlighet».

## Se også
*Svenska Akademiens ordlista (Forkortet: SAOL)

## Referanser

 


## Eksterne lenker
* SAOB
Sigrun Okkenhaug

**Sigrun Okkenhaug** (født 10. september 1889 i Levanger, død 30. august 1939) var en norsk barnebokforfatter fra Levanger, mest kjent for utviklingsromanen *Helga* (1925). Hun var også mor til komponisten Paul Okkenhaug.

Hun var datter av læreren og lokalhistorikeren Arne Vestrum. Etter å ha gått på Sund folkehøgskole giftet hun seg 18 år gammel med gårdbrukeren Fredrik Okkenhaug fra Frol. Paret fikk 11 barn, hvorav 10 vokste opp. Ved siden av gårdsarbeidet engasjerte hun seg i sanitetsforening, mållag, fattigkommisjon og ungdomslag. Ved stortingsvalget i 1936 sto hun på Venstres liste i Nord-Trøndelag.

Hun debuterte som forfatter med *Vesle Gunnar og dei andre* i 1919; boka inneholdt fortellinger og noveller som tidligere hadde vært trykt i blad som *[[Norsk Barneblad]]* og ''Magne''. Et gjennomgående tema er elendighet i husmannsfamilier. Også *Born* (1921) består av slike små fortellinger, mens *Lauvfall* (1920) var noveller for voksne. 

Utviklingsromanen *Helga* (1925) fikk oppfølgerne *Ut i verda* (1926) og *I vika* (1928). Hovedpersonen Helga er «en positiv helt» som 14 år gammel tar ansvar for småsøsknene etter at moren dør. 

Sosial nød, alkoholmisbruk og sjukdom er vanlige tema i forfatterskapet. I *Desideria får avløysing* (1938) handler det om tuberkulose, mens voksenromanen *Den vene skåla* (1935) drøfter abort og voksennovellene i *Merket* (1938) «tematiserer dei svartaste sidene ved menneskelivet, mellom anna incest, sosialt avvik, skuldkjensle, sinnssjukdom og fordommar».

Hun skrev også hørespillet *Da hun gikk* (1939)

## Bibliografi

* 1919: *[https://urn.nb.no/URN:NBN:no-nb_digibok_2013041807008 Vesle Gunnar og dei andre]*
* 1920: *[https://urn.nb.no/URN:NBN:no-nb_digibok_2008040800019 Lauvfall: forteljingar]*
* 1921: *[https://urn.nb.no/URN:NBN:no-nb_digibok_2008040700017 Born]*
* 1925: *[https://urn.nb.no/URN:NBN:no-nb_digibok_2013110124008 Helga: forteljing for smågjentor]*
* 1926: *[https://urn.nb.no/URN:NBN:no-nb_digibok_2012021724013 Ut i verda]*
* 1928: *[https://urn.nb.no/URN:NBN:no-nb_digibok_2013031508031 I Vika]*
* 1929: *[https://urn.nb.no/URN:NBN:no-nb_digibok_2012101105038 Tvil]*
* 1931: *[https://urn.nb.no/URN:NBN:no-nb_digibok_2014052108052 Skattehola: forteljing]*
* 1933: *[https://urn.nb.no/URN:NBN:no-nb_digibok_2014101308102 Det rette grunnlag: spelstykke i tri vendingar]*
* 1935: *[https://urn.nb.no/URN:NBN:no-nb_digibok_2007010500136 Den vene skåla]*
* 1936: *[https://urn.nb.no/URN:NBN:no-nb_digibok_2015120306012 Tore: spelstykke for ungdomslag i tri vendingar]*
* 1938: *[https://urn.nb.no/URN:NBN:no-nb_digibok_2008041400056 Desideria får avløysing]*
* 1938: *[https://urn.nb.no/URN:NBN:no-nb_digibok_2008041400058 Merket]*
* 1950: *[https://urn.nb.no/URN:NBN:no-nb_digibok_2011102108168 Peter Kristian drar på fiske]* (post mortem-oversettelse til bokmål av fortellinga "Magne")

## Referanser


## Eksterne lenker
* okkenhaug.com privat biografiside med bilde, bibliografi og omslagsfaksimiler
*
Diskotek

Et **diskotek** er et underholdningsetablissement eller en nattklubb med innspilt musikk som blir avspilt av en DJ (deejay eller discjockey) istedenfor et *live* band. Ordet stammer opprinnelig fra fransk *discothèque* (en type nattklubb). *discothèque* er et teleskopord dannet rundt 1941 av *[[grammofonplate|disc]]* og *bibliothèque* av La Discothèque som den gang lå på Rue de la Huchette i Paris (Jones og Kantonen, 1999). Før dette hadde de fleste offentlige lokaler med betalt underholdning benyttet levende musikk.

I dag er ordet *diskotek* som oftest synonymt med nattklubb eller *ungdomsdiskotek*. Begrepet «disco» ble først tatt i bruk i USA på sekstitallet som en forkortelse for *discothèque*, et sted hvor man spiller «discomusikk».

## Noen historiske diskoteker
* La Discothèque i Paris (på rue Huchette), åpnet i 1941 (tyske tropper stengte Paris sine dansehaller)
* Whisky à Go-Go, i Paris, åpnet i 1947 av Paul Pacine
* Chez Regine i Paris' latinerkvarter, åpnet av Regine Zylberberg i 1957 
* La Discothèque i London åpnet i 1960
* Ad Lib i London, åpnet i 1963 av Nicholas Luard og Lord Timothy Willoughby
* Le Club i NYC, åpnet i 1960 av Olivier Coquelin, en fransk emigrant
* Peppermint Lounge i New York City, 1961
* Whisky A Go-Go i West Hollywood, California, åpnet i 1964. Et av sentrene for politiopptøyene på Sunset Strip i 1966. (The Miracles spilte inn sangen *Going to a Go-Go* i 1966).
* Arthur i NYC, åpnet av Sybil Burton i 1965 der hvor tidligere El Morocco hadde ligget
* Electric Circus på St. Mark’s Place, et hippie-diskotek som åpnet i 1967
* L’Interdit i NYC
* Il Mio (wrn italiensk *discoteca*) i NYC
* Shepheard’s i NYC
* The Loft i NYC, åpnet i 1970 av David Mancuso
* Studio 54 i NYC, drevet av Steve Rubell som ble fremstilt i filmen 54 fra 1998, dessuten parodiert i filmen Austin Powers in Goldmember fra som Studio 69.
* Cheetah i NYC på hjørnet av Broadway og 53rd St. 
* Whisky a Go Go i Chicago
* La Dom, i underetasjen til Electric Circus, drevet av Andy Warhol
* Aux Puces i NYC, et av de første homse-diskoteken
* The Sanctuary i NYC, det mest berømte homsediskoteket på begynnelsen av 1970-tallet (en del av filmen Klute er innspilt der
* Down The Street i Asbury Park, New Jersey, åpent fram til 1999

## Disco

Navnet disco er avledet fra diskotek. Det viser vanligvis til en bestemt musikkform og dans som er sammenfallende med dette kulturelle landemerke.

## Se også
*nattklubb
*disco

## Eksterne lenker
* American Heritage: Disco (historie)
* Diskotekets historie
* Village Voice-artikkelen «King of Clubs», fortelling om Mancusos ''The Loft''
Mike Kjølø

**Mike Christoffer Johannessen Kjølø** (født 1971) er en spilleragent og en norsk tidligere fotballspiller.

Kjølø vokste opp på Romsås i Oslo. Han spilte barne- og ungdomsfotball i Romsås IL og Strømmen IF. Han har tidligere spilt for Skeid, AIK og Stabæk med kapteinsbindet i de to sistnevnte klubbene. Han har også spilt én .

Kjølø har arbeidet som spilleragent siden 2008 og er fra 2014 styreleder for agentselskapet Keypass AS. Denne bedriften bisto da Mike Kjøløs sønn Mathias Kjølø meldte overgang til PSV Eindhoven.

## Referanser



## Eksterne lenker
*
Bessemerprosess

Bessemer-prosessen var den første rimelige industrielle prosessen for å masseprodusere jern stål fra flytende svinjern før utviklingen av åpen ildovn. Hovedprinsippet i prosessen er å fjerne urenheter fra jernet ved å bruke en oksidasjonsreaksjon ved å blåse luft inn i det smeltede jernet. Oksidasjon øker også temperaturen på jernmassen og holder jernet i flytende tilstand.

Avkarburisering-relaterte luftblåsingsprosesser har blitt brukt utenfor Europa, men ikke i industriell skala. En slik prosess dateres tilbake til det 11. århundre i Øst-Asia, hvor en forsker ved navn Shen Kuo fra den tiden beskrev prosessen i den kinesiske jern- og stålindustrien. På 1600-tallet antydet historiske beretninger fra europeiske oppdagelsesreisende at prosessen også ble brukt i Japan.

Den moderne prosessen er oppkalt etter oppfinneren, engelskmannen Henry Bessemer, som tok patent på prosessen i 1856. Prosessen sies også å ha blitt oppfunnet uavhengig av den amerikanske oppfinneren William Kelly, selv om det finnes lite dokumentasjon for denne påstanden.

## Se også

* Sementeringsprosess (metallurgi)
* Metoder for produksjon av digelstål

## Referanse


## Eksterne lenker
*
Fredric Lundqvist

**Fredric «Lunkan» Lundqvist** (født 1976) er en svensk fotballspiller. Han spilte i Viking i 2005- og 2006-sesongen, men en hælskade satte en stopper for videre spill. Han har tidligere spilt for de svenske klubbene Gammelstads IF, Lira Luleå BK, IFK Luleå og GIF Sundsvall. Lundqvist ble hentet til Viking fra sistnevnte klubb den 26. juli i 2005-sesongen.

## Referanser


## Eksterne lenker
*
1. divisjon fotball for menn 1982

**[[Eliteserien i fotball|1. divisjon]] 1982** startet 25. april og sluttet 10. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon. Det ble gitt to poeng for seier og ett poeng for uavgjort.

## Tabell

## Toppscorere
* **11 mål**:
**  Tor Arne Granerud, Ham-Kam
**  Trygve Johannessen, Viking
* **10 mål**:
**  Lasse Opseth, Sogndal
**  Svein Mathisen, Start
* **9 mål**:
**  Juhani Himanka, Lillestrøm
**  Bernt Mæland, Bryne
**  Sverre Brandhaug, Rosenborg
* **8 mål**:
**  Pål Jacobsen, Vålerengen
**  Jan Berg, Molde
**  Geir Henæs, Moss
* **7 mål**:
**  Per Terje Markussen, Mjøndalen
**  Vidar Hansen, Fredrikstad

## [[Kvalifisering til Eliteserien i fotball|Kvalifisering]]
*  – Eik 2–3
* Steinkjer –  1–3
* Eik – Steinkjer 2–1

## Se også
*Kvalifisering til Eliteserien i fotball

## Kilder
*rsssf.no
El 9

**NSB El 9** var et elektrisk lokomotiv som ble brukt av NSB for å trekke tog på sidelinjene Flåmsbana og den nå nedlagte Hardangerbana. De ble bygget i 1944 av Thunes mekaniske verksted og Norsk Elektrisk & Brown Boveri. Sabotasje mot det elektriske anlegget på linjene utsatte introduksjonen av El 9 til 1947. På Flåmsbana ble El 9 erstattet av El 11, NSB type 69 i 1984 og deretter El 17 i grønn utførelse for Flåmsbana. El 9 fortsatte å tjenestegjøre som skiftelokomotiver frem til 1989.

Det ble bare bygget til sammen tre El 9 lokomotiver, og de ble nummerert 9.2062 til 9.2064. Lokomotiv 2063 står utstilt ved Flåm stasjon mens 2064 var bevart av Norsk Transport AS og sto på Tinnoset stasjon til 15. juni 2019 da den ble hugget opp. Dermed er EL 9.2063 siste igjen av sitt slag.

## Eksterne lenker
* El 9  – NJK Materielldatabasen
* El 9 – Jernbane.net
* Historikken til Flåmsbana
* Nevner 9.2064
Charn

**Charn** er en fiktiv verden i C. S. Lewis' roman *[[Drømmen om Narnia]]*.

I boken ankommer barna Digory Kirke og Polly Plummer en verden hvor finner et stort kongeslott og en helt tom by i et halvveis ødelagt land. Elven som hadde flytt gjennom Charn var tørket helt inn, og det fantes ikke vann noe sted.

Charn er en gammel verden som har en døende, stor, rød og kald sol. Den eneste levende personen i Charn på den tiden historien i *Drømmen om Narnia* foregår, er Jadis, Charns siste dronning. Hun er i en dyp dvale, som Digory vekker henne fra ved å slå på en bjelle. Hun forteller at hun og hennes søster utkjempet en langvarig krig. Etter å lidt nederlag fremsa hun det ødeleggende ordet, som førte til at alle unntatt hun selv døde.

Charn ble fullstendig ødelagt etter at Jadis, Digory Kirke og Polly Plummer dro derfra. Tusen år senere blir Jadis den hvite heksen i *[[Løven, heksa og klesskapet]]*.
Kristian Flittie Onstad

**Kristian Flittie Onstad** (født 1984) er en norsk fotballspiller. Fra 2006 til 2009 spilte han for Esbjerg forenede Boldklubber, men var utlånt til Brann i 2009-sesongen. Etter at låneperioden i Brann var over ble Onstad fristilt fra kontrakten med Esbjerg. I januar 2010 signerte han for Stabæk, men den 1. august 2010 ble han fristilt fra kontrakten med Stabæk og signerte kontrakt med Raufoss Fotball ut sesongen 2010. Desember 2013 signerte han en ettårskontrakt med Moss Fotballklubb

Han kom opprinnelig fra Gjelleråsen IF i Nittedal, før han gikk videre til Lyns junioravdeling. Hans posisjon på banen er midtstopper, og omtalt som en spiller med stor arbeidskapasitet. Onstad har spilt en rekke kamper for det norske U21-landslaget og debuterte i Tippeligaen for Lyn mot Stabæk den 19. august 2001.

Onstad er også kjent som en habil futsalspiller, og spilte sesongen 2008/2009 i Telekiosken Futsal Liga for Harstad Futsal.

## Referanser

## Eksterne lenker
*
Liste over ordførere i Bergen

Dette er en **liste over [[Ordfører (Norge)|ordfører]]e og varaordførere i [[Bergen]]**.

Byen har hatt 51 ordførere (pr. 2022), av disse fire kvinner. 33 av ordførerne har også hatt verv som varaordfører, og 13 har vært ordfører i flere perioder. Av disse innehas rekorden av Joachim Ege, som var ordfører 4 ganger og varaordfører 4 ganger. Eilert Eilertsen er den som har vært ordfører lengst i Bergen, med 10 år. Han var også varaordfører i to år. Arne Næss er den som har sittet lengst som varaordfører, også han i 10 år. Han var også ordfører i litt over 3 år, og er dermed den som har sittet lengst som ordfører og varaordfører kombinert sett. Byens første kvinnelige ordfører (og varaordfører) var Anne-Grete Strøm-Erichsen, hun er også den ordføreren som har sittet kortest tid.

Før 1989 skjedde ordførerbytter normalt ved årsskiftet. Unntakene fra dette, og tidspunkt for bytter senere, er angitt i kolonnen kommentarer.

## Liste

## Ordførerliste

## Referanser
Sigibert II

**Sigibert II** (født 601 , død 10. oktober 613) var barnekonge av Burgund og Austrasia, innsatt av sin oldemor, Brunhilda. 

## Biografi
Han var i utgangspunktet ikke ment å bli konge som illegitim sønn av Teoderik II, men da faren i sin hovedstad Metz av dysenteri i 613 uten legitime arvinger, erklærte Brunhilda hans tolv år gamle sønn Sigibert II som ny konge, og med seg selv som hans regent.

For å forhindre at kongeriket ble styrt av den gamle damen tok de to rikshovmestrene i Burgund og Austrasia, henholdsvis Warnakar II og Rado, oppfordret Klotar II, konge av de tredje frankiske riket Neustria, til å invadere og ta makten.  De ville anerkjenne Klotar som den rettmessige regent og verge av Sigibert II. I 613 aksepterte Klotar avtalen, marsjerte inn stort sett uten motstand. Brunhilda, sammen med Sigibert, møtte hæren i Aisne. Hennes ledere, Aletheus, Rocco og Sigvald, deserterte fra Brunhildas hær og tapet var uunngåelig. Hun flyktet med Sigibert II og kom så langt som til Neuchatelsjøen i vestlige Sveits før Klotars menn fanget dem. 

Klotar henrettet Brunhilda på bestialsk vis ved å binde henne fast til hest og la henne bli slept til døde. Også Sigibert ble ryddet av veien på samme tid sammen med sin yngre bror Korbo. Dermed var alle de tre frankiske rikene forent under en konge, Klotar II, skjønt den egentlig makten ble værende hos rikshovmestrene.

## Referanser


## Eksterne lenker
* Oxfords merovingerside (engelsk)
Olav Hagen

**Olav Hagen** er navnet til flere personer:

Per mars 2022 hadde 48 menn i Norge Olav Hagen som sitt første fornavn og etternavn. Av disse var det 27 som hadde Olav Hagen som sitt eneste fornavn og etternavn. 

*Olav Hagen (politiker) (1911−1990) – ordfører i Bodø
*Olav Hagen (langrennsløper) (1921−2013) – norsk langrennsløper
*Olav Hagen (illustratør) (født 1944) – norsk illustratør
*Olav Hagen (artist) – medlem i punkbandet Angor Wat

## Referanser
Tara Reid

**Tara Reid** (født 1975) er en amerikansk skuespillerinne som har medvirket i filmer som *[[American Pie (film)|American Pie]]* (1999), *[[American Pie 2]]* (2001), *[[National Lampoon's Van Wilder]]* (2002) og *[[Dr. T og kvinnene]]* (2000). I 2005 hadde hun hovedrollen i filmen *[[Alone in the Dark (film)|Alone in the Dark]]*, som var en filmtilpasning av videospillet med samme navn.

## Tidlig liv
Reid ble født i Wyckoff i New Jersey, og er av irsk, engelsk, ungarsk, fransk og italiensk opphav. Hun begynte sin karriere i en alder av seks år i 1982 da hun opptrådte i det amerikanske spørreprogrammet *Child's Play*. Som barn hadde hun også roller i flere reklamefilmer, blant annet for McDonald’s. Hun vokste opp i New York, og gikk på Professional Children's School sammen med blant andre Ben Taylor, Jerry O'Connell, Sarah Michelle Gellar og Macaulay Culkin.

Selv om Reids gjennombrudd var i filmen *American Pie* i 1999, kjente fans av filmen *[[Den store Lebowski]]* henne allerede som Bunny Lebowski.

## Filmografi
* *[[Tilbake til Salem's Lot]]* (1987)
* *[[Den store Lebowski]]* (1998)
* *[[Ei rocka jente]]* (1998)
* *[[I Woke Up Early the Day I Died]]* (1998)
* *[[Urban Legend]]* (1998)
* *[[Et farlig spill]]* (1999)
* *[[Around the Fire]]* (1999)
* *[[American Pie (film)|American Pie]]* (1999)
* *[[Body Shots]]* (1999)
* *[[Dr. T og kvinnene]]* (2000)
* *[[Just Visiting]]* (2001)
* *[[Josie and the Pussycats]]* (2001)
* *[[American Pie 2]]* (2001)
* *[[Van The Man]]* (2002)
* *[[Devil's Pond]]* (2003)
* *[[Sjefens datter]]* (2003)
* *[[Sex, Love and Lies]]* (2004)
* *[[Alone in the Dark (film)|Alone in the Dark]]* (2005)
* *[[Silent Partner]]* (2005)
* *[[The Crow: Wicked Prayer]]* (2005)
* *[[Incubus (film)|Incubus]]* (2006) 
* *[[Land of Canaan]]* (2006)
* *[[If I Had Known I Was a Genius]]* (2007)

## Referanser


## Eksterne lenker
* 
* Innspillingen av Taradise på Googlepages
Sjefens datter

***Sjefens datter*** er en filmkomedie fra 2003, med Ashton Kutcher og Tara Reid i hovedrollene.

## Handling
Da en ung mann tar på seg jobben med å passe på huset til sjefen sin, tror han det blir den perfekte muligheten til å nærme seg den jenta han har forelsket seg hodestups i; sjefens datter. Det han ikke planlegger er den store mengden andre gjester som kommer til huset, og som gjør sitt for å ødelegge planene hans. I tillegg må han takle datterens eldre bror, som er på rømmen fra de lokale narkohandlerne.

## Rolleliste

## Annet
Filmen ble nominert til 3 Golden Raspberry Awards under den 24. Razzie-utdelingen i 2004.

## Eksterne lenker
* 
*
Mithril

**Mithril** er et fiktivt metall i J.R.R. Tolkiens bøker om Midgard (blant annett ''Ringenes Herre'', *[[Silmarillion]]* og *[[Hobbiten]]*). Metallet minner om sølv, men er mye hardere.

## Bruk i Tolkiens bøker
Det var dvergene og Durin I som først fant mithril i Moria, Khazad-Dûm. Deretter gravde de dypt etter metallet, og ble svært rike. De skapte seg et paradis av et dvergerike i Moria, og mange dverger kom for å flytte dit. Da alvene fikk høre at Durin den udødelige hadde funnet mithril i Moria, kom det mange alvesmeder dit for å smi seg flotte metallgjenstander av det. Blant annet ble De Tre Alveringene – Narya, Nenya og Vilya – laget av mithril. Men da dvergene flyktet fra Moria på grunn av balrogen som skjulte seg der, gikk mye mithril tapt. Allikevel fikk dvergene noe med seg, blant annet til Ensomfjellet, der det lå voktet av dragen Smaug inntil Bilbo Lommelun og de tolv dvergene erobret stedet i romanen *Hobbiten*.

Da dragen i historien ble drept, fikk hobbiten Bilbo Lommelun en alvehjelm og en brynje av mithril av Thorin II Eikenskjold, som var med i følget. Mithril-hjelmen reddet livet til Bilbo da han under *[[Femhærerslaget]]* fikk en stein i hodet mens han hadde den ene alveringen på seg. Hjelmen har ingen videre historie, men brynjen lånte han bort til et museum i Hobsyssel, rett etter reisen. Gandalv sa at den brynjen var verdt mer enn hele Hobsyssel og alt som var i det, men Bilbo – og de fleste Hobbiter med ham – brydde seg ikke om dette, eller visste ikke om det.

I trilogien *Ringenes Herre* reiste Bilbo på nytt fra Hobsyssel til Kløvendal. Da tok han med seg brynjen, og i Kløvendal ga han den videre til Frodo sammen med Stikk, eller Brodd, et sverd (eller en dolk, bare i sverdstørrelse for en hobbit). Brynjen har sin egen historie i *Ringenes Herre*.

Etter Ringkrigen vant Dáin II tilbake Moria, og gjenskapte dvergeriket som før hadde vært der. Etter gjenerobringen smidde Gimli, sønn av Glóin, nye porter av mithril og stål til byen Minas Tirith.

## Bruk i videospill
Mithril er også kjent for å være et spesielt sterkt og bra metall i videospillene RuneScape, Warcraft og Terraria.
Drammen kulturskole

**Drammen kulturskole** er en kommunal kulturskole i Drammen med undervisning i musikkinstrumenter, sang, teater, visuell kunst og dans. 

Drammen kulturskole holder til i kulturhuset Union Scene på Grønland i Drammen. Det mest av kulturskolens undervisningen foregår på Union Scene, men noe er også ute i bydelene. 

Kulturskolen hadde i 2024 65 lærere. 

## Eksterne lenker
Drammen kulturskole
Defekasjon

**Defekasjon** er den fysiologiske funksjon hvor organismer kvitter seg med faste eller halvfaste avfallsprodukter fra fordøyelseskanalen. Mennesker fjerner avfall alt fra flere ganger per dag til noen få ganger i uka. Dovendyr kan gå i en uke eller mer uten å ha avføring. Bølger av muskelsammentrekninger i tykktarmens vegger som blir kalt peristaltikk, flytter avføringen gjennom fordøyelseskanalen mot rektum. Ufordøyd mat kan også bli ført ut på denne måten. 

Rektumampullen virker som en midlertidig opplagringsplass for avfallsmaterialet. Når tarmveggen i rektum blir utvidet på grunn av den massen som fyller den opp innenifra, stimulerer strekkreseptorer fra nervesystemet som er plassert i veggene i rektum trangen til defekasjon. Hvis man ikke reagerer på trangen vil materialet fra rektum ofte bli returnert til tykktarmen hvor mer vann blir absorbert. Dersom defekasjon blir utsatt over en lengre periode kan avføringen hardne, noe som kan resultere i forstoppelse.

Når rektum er full tvinger økningen i intrarektalt trykk veggene i analkanalen fra hverandre og gjør det mulig for avføring å komme inn i kanalen. Rektum blir kortere i det materiale tvinges inn i analkanalen og peristaltiske bevegelser driver avføringen ut av rektum. De indre og ytre analsfinktre tillater avføringen å passere ved at muskler trekker anus opp over avføringen som er på vei ut.  

Under defekasjonen øver såvel brystmusklene, mellomgolvet, muskler i abdominalveggen som underlivsdiafragma press på fordøyelseskanalen og respirasjonen opphører midlertidig i det lungene dytter mellomgolvet ned for å øve press. Blodtrykket øker overalt i kroppen og mengden blod som hjertet pumper avtar. Dødsfall har forekommet i tilfeller der defekasjon har ført til at blodtrykket har økt så mye at det har ført til  ruptur av en aneurysme eller at en blodpropp har løsnet (se trombose).

En spesiell krakk som kalles «Welles step» kan gjør defekasjon lettere. Den gjør det mulig å sitte på huk over toalettet, ettersom det å huke seg ned tillater mindre muskelbruk for å klare defekasjon. Huking gjør også at man sprer rumpeballene lenger fra hverandre uten at man bruker hendene, og det igjen gjør avføringsprosessen mer renslig og behovet for rengjøring av anus og rumpeballene etterpå mindre. 

Defekasjon kan skje med eller uten kontroll av viljen. Tap av kontroll kan være forårsaket av fysisk skade, intense følelser, hemmet vannoppsuging i tykktarmen (se diaré), død og fysiologiske eller nevrologiske faktorer. Se anal inkontinens for en drøfting av dette.

## Defekasjon i kulturen

## Se også
* Avføring
* Tarm
* Forstoppelse
* Avføringsmidler
* Toalett
Henryk Wieniawski lufthavn Poznań-Ławica

**[[Henryk Wieniawski]] lufthavn Poznań-Ławica**, ble bygget i 1913 og er en av de eldste lufthavnene i Polen. Den befinner seg 7 km vest fra sentrum av byen Poznań. 

Den nordlige delen har blitt brukt som militærflyplass siden åpningen, mens den sørlige delen tar seg av sivil trafikk. Muligheten for å flytte flyplassen blir ofte tatt opp, på grunn av støyen som følger av at innflyvningsruta ligger rett over byen.

Lufthavnen håndterer internasjonal, innenriks, frakt og annen luftfart. En ny terminal ble åpnet i 2001 og Poznań-Ławica kan nå ta opp til 1,5 millioner passasjerer i året. 

## Flyselskaper og reisemål

## Eksterne lenker
*
Alfred Maurstad

**Alfred Jentoft Maurstad** (født 26. juli 1896 på gården Maurstad i Stad (dengang Davik), død 5. september 1967) var en norsk skuespiller, spelemann, teatersjef og regissør. Han er blant annet kjent fra rollen som Gjest i filmen *[[Gjest Baardsen (film)|Gjest Baardsen]]*.

Fra ungdommen spilte Alfred Maurstad til dans i Nordfjord, og gjorde flere store konsertinnspillinger av norske slåtter med hardingfele. Han spilte tradisjonsmusikk fra Nordfjord, Telemark og Voss. Han var en virtuos på hardingfele og bidro til å gjøre denne populær i Nordfjord der vanlig fele dominerte. Han vant Landskappleiken i 1923.

Maurstad var en av de første hardingfelespelemennene som spilte i radio i 1920-årene, og ble, i likhet med Sigbjørn Bernhoft Osa, med i *Hardingfeletrioen* som Eivind Groven opprettet i 1932. Trioen spilte slåtter og folketoner for tre hardingfeler i Grovens arrangement. Hardingfeletrioen opptrådte jevnlig i folkemusikkprogram i radio i 1930-årene. Maurstad ble ikke minst kjent som spelemann gjennom sin framføring av «Fanitullen», en slått som Johan Halvorsen skal ha lært av spelemannen Olav Moe fra Aurdal (Valdres). Slåtten inngår i Halvorsens orkestersuite Fossegrimen, skrevet til et skuespill av Sigurd Eldegard. Maurstad framførte slåtten både som rent solonummer og sammen med orkester.  

Maurstad tok underoffisersskolen i Bergen. Han debuterte på Det norske teatret i 1920, og arbeidet på Nationaltheatret fra 1931. Han var sjef for Trøndelag Teater fra 1945 til 1950. Han spilte hovedrollene i flere suksessfilmer som *[[Fant (film)|Fant]]*, *[[Tørres Snørtevold]]* og *[[Gjest Baardsen (film)|Gjest Baardsen]]*.

I feriene bodde Alfred Maurstad på småbruket på Maurstad. Det ble siden overtatt av skuespillersønnen Toralv Maurstad, som han fikk i ekteskapet med Tordis Maurstad. Alfred Maurstad er også, fra sitt annet ekteskap med Gro Scott-Ruud, far til skuespiller Mari Maurstad.

Alfred Maurstad var kommandør av St. Olavs Orden. I 1977 ble Maurstad-monumentet (av Arnold Haukeland) avduket i Maurstad-parken på Nordfjordeid.

## Filmografi

## Teater
### Som skuespiller (utvalg)

## Diskografi
* *Innspelingar frå 1927 til 1962*, dobbelalbum (2 cd) (Aksent, 2018)
## Priser (utvalg)
* 1955 – Aamot-statuetten

## Referanser


## Eksterne lenker
*
Frihetspartiet mot EF-unionen

**Frihetspartiet mot EF-unionen** var et norsk populistisk småparti som stilte til valg ved stortingsvalget i 1993. Partiet var en av forløperne til Kystpartiet.

Da partiet oppstod krevde man 5000 underskrifter for å registrere et nytt parti. Derimot var det ingen krav for å endre partinavn. Småpartier kunne derfor omgå kravet ved å formelt ta over andre partier som lå brakk, og endre navnet. I 1992 kunne derfor en gruppering rundt Harald B. Haram, en mangeårig fylkespolitiker i Møre og Romsdal for Sunnmørslista, ta over det gamle småpartiet Frie Folkevalgte. Året etter ble partiets navn endret til *Frihetspartiet mot EF-unionen*. Partiet stilte det året til valg i seks fylker: Aust-Agder, Buskerud, Hedmark, Møre og Romsdal, Oppland og Oslo. Tilsammen fikk det 774 stemmer, eller 0,03 %. Året etter skiftet partiet navn til *Frihetspartiet*.

I forbindelse med stortingsvalget i 1997 var partiet en av grupperingene som inngikk i Steinar Bastesens parti Tverrpolitisk Folkevalgte, som fikk Bastesen innvalgt på Stortinget. Men da Bastesen og hans støttespillere stiftet Kystpartiet var den gamle kretsen fra Frihetspartiet stort sett ute av bildet, og partiet skiftet navn igjen, til Tverrpolitisk Kyst- og Distriktsparti. Partiet stilte til valg under det navnet i 2001.

## Referanser
KS (andre betydninger)

**KS** eller **ks** kan referere til:

*KS – kommunesektorens organisasjon, fram til 2004 kalt Kommunenes sentralforbund
*Kommandittselskap, (før: K/S)
*Skipsklassen kongeskip, se KS «Norge»
*Krigsskolen i Oslo
*Språket kasjmiri (ISO 639 alpha-2, **ks**)
*Korsets Seier
*Den amerikanske delstaten Kansas
*Det politiske partiet Kristent Samlingsparti
*Kvalitetssikring